PMIndiaData/PMIndiaSum huggingface dataset:
కర్నాటక లోని తుమకూరు లో జరిగిన యువజన సదస్సు ను ఉద్దేశించి వీడియో కాన్ఫరెన్స్ మాధ్యమం ద్వారా  ప్రధాన మంత్రి చేసిన ప్రసంగం

ప్రధాన మంత్రి శ్రీ నరేంద్ర మోదీ “యువశక్తి- నవ భారతానికి భవిష్యత్ దర్శనం” అనే అంశంపై కర్నాటక లోని తుమకూరు లో ఈ రోజు జరిగిన రాష్ట్ర స్థాయి యువజన సదస్సును ఉద్దేశించి- వీడియో కాన్ఫరెన్స్ మాధ్యమం ద్వారా- ప్రసంగించారు. స్వామి వివేకానందుని శికాగో ప్రసంగం 125 వ వార్షికోత్సవాన్ని, సిస్టర్ నివేదిత 150 వ జయంతిని మరియు తుమకూరు లోని రామకృష్ణ వివేకానంద ఆశ్రమం రజతోత్సవ వేడుకలను పురస్కరించుకొని ఈ కార్యక్రమాన్ని నిర్వహిస్తున్నారు. యువత ఆశలను, ఆశయాలను వీలైనంత వరకు తీర్చడానికి శక్తివంచన లేకుండా కృషి చేస్తున్నానని, అందుకు అనుగుణంగానే పని చేస్తున్నానని ప్రధాన మంత్రి ఈ సందర్భంగా అన్నారు. స్వామి వివేకానందుని స్మరించుకోవడమే నేటి కార్యక్రమం ప్రధాన లక్ష్యమని ఆయన తెలిపారు. స్వాతంత్ర్య సమరంలో దేశానికి స్వాతంత్ర్యం సాధించాలని భిన్న స్థాయిలలో ఉమ్మడి తీర్మానం చేసుకున్నారని ప్రధాన మంత్రి చెప్పారు. సామాజిక సంస్కరణలను కూడా ఇందులో భాగంగా చేసుకున్నట్టు ఆయన తెలిపారు. ఈశాన్య రాష్ట్రాలన్నింటినీ భావోద్వేగపూర్వకంగా అనుసంధానం చేయడం కోసం గత నాలుగు సంవత్సరాలుగా కేంద్ర ప్రభుత్వం గట్టి కృషి చేసి సాఫల్యం సాధించిందని ప్రధాన మంత్రి అన్నారు. ఇలాంటి అనుసంధానం ద్వారా మాత్రమే తీవ్రవాద శక్తులను అదుపు చేయడం సాధ్యమని ఆయన అన్నారు. ఒక సంకల్పం చేసుకుని, దానిని సాధించడం కోసం జీవితాన్ని త్యాగం చేయాలని ప్రధాన మంత్రి యువజనులకు విజ్ఞ‌ప్తి చేశారు. జాతి నిర్మాణానికి యువత వారి శక్తిని అంకితం చేయాలని ఆయన అన్నారు. ముద్ర యోజన, స్వతంత్రోపాధి మరియు నైపుణ్యాల అభివృద్ధి లను గురించి ప్రధాన మంత్రి ఈ సందర్భంగా ప్రస్తావించారు. నేటి యువత వర్తమానాన్ని మరియు భవిష్యత్తును ఉజ్జ్వలంగా తీర్చి దిద్దుకోవడానికి గతం నుండి పాఠాలను నేర్చుకోవాలని కోరుకొంటోందని ప్రధాన మంత్రి అన్నారు.
మాన‌వ‌హ‌క్కుల (స‌వ‌ర‌ణ‌) బిల్లు 2018కి కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, దేశంలో మాన‌వ‌హ‌క్కుల మెరుగైన‌ ర‌క్ష‌ణ‌, ప్రోత్సాహానికి సంబంధించి మాన‌వ‌హ‌క్కుల (స‌వ‌ర‌ణ‌)బిల్లు 2018కు ఆమోదం తెలిపింది. ముఖ్యాంశాలు… బాల‌ల హ‌క్కుల ర‌క్ష‌ణ జాతీయ క‌మిష‌న్‌ను , మాన‌వ‌హ‌క్కుల క‌మిష‌న్ డీమ్డ్ మెంబ‌ర్‌గా చేర్చేందుకు ఈ బిల్లు ప్ర‌తిపాదిస్తున్న‌ది. క‌మిష‌న్ కూర్పులో ఒక మ‌హిళా స‌భ్యురాలిని చేర్చే విధంగా ఇది ప్రతిపాదిస్తున్న‌ది. జాతీయ మాన‌వ హ‌క్కుల క‌మిష‌న్‌, అలాగే రాష్ట్ర మాన‌వ హ‌క్కుల క‌మిష‌న్ ఛైర్‌ప‌ర్స‌న్ ఎంపిక ప‌రిధిని, అర్హ‌త‌ల ప‌రిధిని విస్తృతం చేయ‌డానికి ప్ర‌తిపాదింప‌బ‌డింది. అలాగే కేంద్ర పాలిత ప్రాంతాల‌లో మాన‌వ హ‌క్కుల ఉల్లంఘ‌న కేసుల‌ను ప‌రిశీలించే యంత్రాంగాన్ని చేర్చేందుకు ఇది ప్ర‌తిపాదిస్తున్న‌ది. జాతీయ మాన‌వ‌హ‌క్కుల క‌మిషన్‌, రాష్ట్ర మాన‌వ హక్కుల క‌మిష‌న్ ఛైర్‌ప‌ర్స‌న్‌, స‌భ్యుల ప‌ద‌వీ కాలాన్ని ఇతర కమిషన్ల ఛైర్పర్సన్ , సభ్యుల కు వ‌ర్తించే నిబంధనలతో సమానంగా చేయడానికి సవరించాలని ప్రతిపాదిస్తోంది. ప్ర‌యోజ‌నాలు…. ఈ స‌వ‌ర‌ణ‌లు భార‌త‌దేశంలో మాన‌వ‌హ‌క్కుల వ్య‌వ‌స్థ‌ల‌ను బ‌లోపేతం చేయ‌నున్నాయి. అలాగే అవి త‌మ పాత్ర‌ను , బాధ్య‌త‌ల‌ను మ‌రింత మెరుగుగా నిర్వ‌హించ‌డానికి వీలు క‌లుగుతుంది. అంతేకాకుండా స‌వ‌రించిన చ‌ట్టం అంత‌ర్జాతీయ ప్ర‌మాణాలు, నిర్దేసిత సూత్రాల‌కు అనుగుణంగా ప్ర‌జ‌ల జీవితం, స్వేచ్ఛ‌, స‌మాన‌త్వం, గౌర‌వానికి సంబంధించి దేశంలో వ్య‌క్తుల హ‌క్కుల ప‌రిర‌క్ష‌ణ‌కు అండ‌గా నిల‌వ‌డానికి ఉప‌క‌రిస్తుంది. నేప‌థ్యం…. మాన‌వ‌హ‌క్కుల చ‌ట్టం 1993 కు తీసుకువ‌చ్చే స‌వ‌ర‌ణ‌లు జాతీయ మాన‌వ హ‌క్కుల క‌మిష‌న్‌య‌(ఎన్‌.హెచ్‌.ఆర్‌.సి), రాష్ట్ర మాన‌వ హ‌క్కుల క‌మిష‌న్ (ఎస్‌.హెచ్‌.ఆర్‌జి)ల‌ను పారిస్ సూత్రాల‌కు అనుగుణంగా మాన‌వ హ‌క్కుల ర‌క్ష‌ణ‌, ప్రోత్సాహం, స్వ‌యంప్ర‌తిప‌త్తి, స్వ‌తంత్ర‌త‌, బ‌హుళ‌త్వం, విస్తృత కార్య‌క‌లాపాలకు అనుగుణంగా ఉండేలా చూస్తుంది.
1957 సంవత్సర గనులు, ఖనిజాల (అభివృద్ధి మరియు నియంత్రణ) చట్టానికి సవరణ

1957 సంవత్సర గనులు, ఖనిజాల (అభివృద్ధి మరియు నియంత్రణ) చట్టం (ఎమ్ఎమ్ డీఆర్ యాక్టు, 1957)లో సవరణ ప్రతిపాదనకు కేంద్ర మంత్రిమండలి ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. వేలం ద్వారా మంజూరు చేయని కేప్టివ్ మైనింగ్ లీజుల బదలాయింపునకు ఈ సవరణ వీలు కల్పిస్తుంది. ఫలితంగా కంపెనీల విలీనాలు, కొనుగోళ్లకు వెసులుబాటు కలుగుతుంది. అంతే కాక, కంపెనీలు వాటి లాభదాయకతను మెరుగుపరచుకోవడానికి వీలుగా సరళతరమైన పద్ధతిలో వ్యాపారం చేయగలుగుతాయి. కేప్టివ్ లీజుల నుంచి ఖనిజ నిక్షేపాల సరఫరాలపై ఆధారపడ్డ కంపెనీలకు వ్యయాలు కూడా తగ్గుతాయి. ఈ బదలాయింపు నిబంధనలు ఏదైనా కంపెనీ గాని, లేదా ఆ కంపెనీకి చెందిన క్యాప్టివ్ మైనింగ్ లీజు గాని తాకట్టుకు లోనైన పక్షంలో.. ఆ కంపెనీకి చెందిన స్ట్రెస్ డ్ అసెట్స్ ను లిక్విడేట్ చేసే అధికారాన్ని బ్యాంకులకు, ఆర్థిక సంస్థలకు కల్పిస్తాయి. వేలం ద్వారా మంజూరు చేయని కేప్టివ్ లీజులను బదలాయించాలని కోరుకునే కౌలుదారులకు ఈ సవరణ ప్రయోజనం చేకూర్చుతుంది. బ్యాంకులకు, ఆర్థిక సంస్థలకు కూడా ఇది ఉపయోగకరమే. ఇది ప్రభుత్వంపై ఎటువంటి ఒకసారి వ్యయాన్ని గాని, పునరావృత్త వ్యయాన్ని గాని మోపదు. పూర్వ రంగం : వేలం ద్వారా మంజూరు చేసిన ప్రత్యేక సౌకర్యాల బదలాయింపు పరిధిని 2015 నాటి ఎమ్ఎమ్ డీఆర్ అమెండమెంట్ యాక్ట్ ద్వారా సవరించిన 1957 సంవత్సర ఎమ్ఎమ్ డీఆర్ యాక్టు పరిమితం చేసేసింది. అది కంపెనీ విలీనాల కొనుగోళ్ల పై ఆంక్షలకు కూడా తావిచ్చింది. కేప్టివ్ లీజుల నుంచి సరఫరా అయ్యే ఖనిజ నిక్షేపాలపై ఆధారపడి వ్యాపారం చేసే కంపెనీలకు ఇది ఒక అవరోధంగానూ పరిణమించింది. తాకట్టుకు లోనైన కంపెనీ, లేదా ఆ కంపెనీకి చెందిన కేప్టివ్ మైనింగ్ లీజు తాలూకు స్ట్రెస్ డ్ అసెట్స్ ను బ్యాంకులు,ఆర్థిక సంస్థలు లిక్విడేట్ చేయదలిస్తే అందుకు ఈ నిబంధన ఒక అడ్డంకిగా నిలిచింది.
డి ఎ వి కళాశాల క‌ళాశాల నిర్వ‌హ‌ణ సంఘం ఆధ్వ‌ర్యంలో జ‌రిగిన‌ ”న‌యీ దిశా, న‌యా సంక‌ల్ప్” కార్య‌క్ర‌మంలో విద్యార్థుల‌ను, అధ్యాప‌కుల‌ను ఉద్దేశించి ప్ర‌ధాన మంత్రి ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ ఈ రోజు ద‌యానంద ఆంగ్లో వేదిక్ కాలేజీ మేనేజింగ్ క‌మిటీ ఏర్పాటు చేసిన ”న‌యీ దిశా, న‌యా సంక‌ల్ప్” (నూత‌న దిశ‌, నూత‌న సంక‌ల్పం) కార్య‌క్ర‌మంలో పాల్గొని, విద్యార్థుల‌ను, అధ్యాప‌కుల‌ను ఉద్దేశించి ప్ర‌సంగించారు. ఈ సంద‌ర్భంగా ప్ర‌ధాన మంత్రి మాట్లాడుతూ, స్వామి ద‌యానంద ఈ నాటికీ స్ఫూర్తిని అందిస్తున్నార‌ని చెప్పారు. స్వాతంత్ర్యం కోసం 1857లో త‌లెత్తిన తిరుగుబాటు నేప‌థ్యంలో రూపు దిద్దుకొన్న‌ ఆర్య‌ స‌మాజ్ మూఢ‌ విశ్వాసాల‌ పైన పోరు స‌ల్పింద‌ని, అది మొద‌లు సంస్క‌ర‌ణ‌కు న‌డుం క‌ట్టిన ఒక ప్ర‌బ‌ల‌ శ‌క్తిగా ఉంటూ వ‌స్తోంద‌ని వివ‌రించారు. ప్ర‌పంచం దృష్టిలో భార‌తదేశ స్థాయిని పెంపొందించ‌డ‌మే మ‌న నూత‌న సంక‌ల్పం కావాల‌ని ప్ర‌ధాన మంత్రి అన్నారు. ఈ దిశ‌గా ప‌నిచేయ‌డ‌మే స్వామి ద‌యానంద‌కు నిజ‌మైన శ్ర‌ద్ధాంజ‌లి ని ఘ‌టించ‌డం అవుతుంద‌న్నారు. డి ఎ వి విద్యార్థులు, ప‌ట్ట‌భ‌ద్రులు భారీ సంఖ్య‌లో ఉన్నారు.. వారు కొన్ని అంశాల‌పైన ప‌నిచేయాల‌ని త‌ల్చుకొంటే గ‌న‌క స్వ‌ల్ప కాలంలోనే చెప్పుకోద‌గిన ఫ‌లితాలు సాధించ‌గ‌లుగుతారు.. ఆధునిక‌మైన‌, శాస్త్రీయ మైన 21వ శ‌తాబ్ద‌పు భార‌త‌దేశాన్ని త‌యారు చేయ‌డ‌మే ఎల్ల‌ప్ప‌టికీ వారి ప్ర‌య‌త్నం కావాలి అని ప్ర‌ధాన మంత్రి అన్నారు. తాను త‌ల‌పెట్టిన‌ గంగాన‌ది శుద్ధి కార్య‌క్ర‌మానికి అండ‌దండ‌లు అంద‌జేయ‌డానికి డి ఎ వి క‌ళాశాల నిర్వ‌హ‌ణ సంఘం ముందుకు వ‌చ్చింద‌ని ప్ర‌ధాన మంత్రి తెలిపారు. ఈ ప్ర‌తిపాద‌న‌ను ఆయ‌న స్వాగ‌తించారు. ప్ర‌జ‌ల ప్ర‌మేయంతోనే గంగాన‌ది శుద్ధి కార్య‌క్ర‌మం విజ‌య‌వంతం అవుతుంద‌ని ఆయ‌న స్ప‌ష్టం చేశారు. యువ‌త ల‌బ్ధి కోసం ప్ర‌భుత్వం ‘ముద్రా యోజ‌న‌’, స్టార్ట‌ప్ ఇండియా, స్కిల్ డెవ‌ల‌ప్‌మెంట్ ల‌ వంటి వేరు వేరు కార్య‌క్ర‌మాల‌ను ప్ర‌వేశ‌పెట్టిన‌ట్లు ప్ర‌ధాన మంత్రి వివ‌రించారు.
కేంద్రపాలిత ప్రాంతం దాద్ రా & నగర్ హవేలీ మరియు దమన్ & దీవ్ లో విద్యుత్తు పంపిణీ, రిటైల్ సప్లయ్ బిజినెస్ ల ప్రైవేటీకరణకు ఆమోదం తెలిపిన మంత్రిమండలి

కేంద్ర పాలిత దాద్ రా & నగర్ హవేలీ మరియు దమన్ & దీవ్ (డిఎన్ హెచ్ & డిడి) లో విద్యుత్తు పంపిణీ వ్యాపారాన్ని ప్రైవేటు పరం చేయడం కోసం ఒక కంపెనీ ని (స్పెశల్ పర్పస్ వెహికల్) ఏర్పాటు చేయడం, అత్యధిక వేలంపాటదారు కు కొత్త గా ఏర్పాటైన కంపెనీ తాలూకు ఎక్విటి శేర్ లను విక్రయించడం తో పాటు ఉద్యోగుల బాధ్యతల ను నెరవేర్చడం కోసం ట్రస్టు ( ట్రస్టు ల) ఏర్పాటు కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ప్రస్తావిత ప్రైవేటీకరణ ప్రక్రియ, డిఎన్ హెచ్ & డిడి కి చెందిన 1.45 లక్షల కు పైగా వినియోగదారుల కు ఉత్తమ సేవల ను అందించడమే కాక పంపిణీ లో కార్యకలాపాల పరం గా కార్య కుశలత సంబంధి వాంఛనీయ పరిణామాలను పూర్తి చేస్తుంది. దేశం అంతటా ఇతర సేవా ప్రదాత కంపెనీల కై అనుకరించడానికి వీలు ఉండేటటువంటి ఒక నమూనా ను ప్రసాదిస్తుంది. దీని ద్వారా విద్యుచ్ఛక్తి పరిశ్రమ లో పోటీ మరింత పెరుగుతుంది కూడా. విద్యుత్తు పరిశ్రమ కు బలం అందుతుంది. దీనికి అదనం గా, బకాయి పడ్డ ధనరాశి ని వసూలు చేసుకోవడం లో సైతం తోడ్పాటు లభిస్తుంది. నిర్మాణాత్మకమైన సంస్కరణ ల మాధ్యమం ద్వారా భారతదేశాన్ని స్వయంసమృద్ధం గా తీర్చిదిద్దడం కోసం భారత ప్రభుత్వం 2020వ సంవత్సరం మే నెల లో ‘ఆత్మనిర్భర్ భారత్ అభియాన్’ ను ప్రకటించింది. విద్యుత్తు పంపిణీ సేవా ప్రదాత కంపెనీ ల ప్రైవేటీకరణ మార్గం లో ముందుకుపోతూ కేంద్ర పాలిత ప్రాంతాల లో విద్యుత్తు పంపిణీ, ఇంకా రిటైల్ సప్లయ్ లను మెరుగుపరచడం అనేది సంస్కరణల పరం గా ప్రముఖమైన ఉపాయాల లో ఒకటి గా ఉంది. దీని ద్వారా విద్యుత్తు వితరణ లో ప్రైవేటు రంగాని కి ఉన్నటువంటి దక్షత తాలూకు ప్రయోజనాల ను పొందడం వీలుపడుతుంది. పూర్ణ యాజమాన్యం ప్రభుత్వాని కి ఉండేటట్లు ఒక సింగల్ డిస్ట్రిబ్యూశన్ కంపెనీ ని డిఎన్ హెచ్-డిడి పవర్ డిస్ట్రిబ్యూశన్ కార్పొరేశన్ లిమిటెడ్ పేరు తో నెలకొల్పడం జరుగుతుంది. అలాగే కొత్త గా ఏర్పాటు చేసిన కంపెనీ లోకి బదిలీ అయ్యే ఉద్యోగుల సేవ ల, ప్రయోజనాల నిర్వహణ కు గాను ట్రస్టు (ట్రస్టు ల) ను ఏర్పాటు చేయడం జరుగుతుంది. దాద్ రా & నగర్ హవేలీ మరియు దమన్ & దీవ్ విద్యుత్తు (పునర్ వ్యవస్థీకరణ మరియు సంస్కరణ ల) బదిలీ పథకం, 2020 ప్రకారం కొత్త గా ఏర్పాటు అయిన కంపెనీ కి ఆస్తుల ను, అప్పుల ను, ఉద్యోగులు మొదలైన వాటి ని బదిలీ చేయడం జరుగుతుంది.
కేంద్ర పాలిత ప్రాంతాల లెఫ్టెనంట్ గ‌వ‌ర్న‌ర్ ల వేత‌నం మ‌రియు భ‌త్యాల స‌వ‌ర‌ణ‌కు ఆమోదం తెలిపిన మంత్రివ‌ర్గం

కేంద్ర పాలిత ప్రాంతాల లెఫ్టెనంట్ గ‌వ‌ర్న‌ర్ (ఎల్ జి) ల వేత‌నం మ‌రియు భ‌త్యాల స‌వ‌ర‌ణ‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. దీనితో ఎల్‌జి ల వేత‌నం మ‌రియు భ‌త్యాలు భార‌త ప్ర‌భుత్వ కార్య‌ద‌ర్శి యొక్క వేత‌నం మ‌రియు భ‌త్యాల తో స‌మం కానున్నాయి. వివ‌రాలు: కేంద్ర పాలిత ప్రాంతాల లెఫ్టెనంట్ గ‌వ‌ర్న‌ర్ ల వేత‌నం మ‌రియు భ‌త్యాల‌ను భార‌త ప్ర‌భుత్వ కార్య‌ద‌ర్శి శ్రేణి లో ఉన్న అధికారుల‌కు వ‌ర్తిస్తున్న మేరకు పెంచే ప్ర‌తిపాద‌న‌ ను మంత్రివ‌ర్గం ఆమోందించింది. దీని ప్ర‌కారం.. ఎల్‌జి ల‌కు వేతనం మరియు భత్యాలు 2016 జ‌న‌వ‌రి 1వ తేదీ నుండి క‌ర‌వు భ‌త్యం, ప్రతి నెల కు 4,000 రూపాయల చొప్పున అతి వ్య‌య నియంత్రణ భ‌త్యం, ఇంకా స్థానిక భ‌త్యాలు క‌లుపుకొని నెల నెలా 80,000 రూపాయలుగా లభిస్తున్న దానిని పెంచి, క‌ర‌వు భ‌త్యం, ప్రతి నెల కు 4,000 రూపాయల చొప్పున అతి వ్య‌య నియంత్రణ భ‌త్యం, ఇంకా భారత ప్రభుత్వంలో కార్యదర్శి శ్రేణి లో ఉన్న అధికారులకు లభించే స్థానిక భత్యాలతో సహా 2,25,000 రూపాయలకు చేరుకొంటాయి. ఇది ఒక షరతుకు లోబడి వుంటుంది; ఆ షరతు ఏమిటంటే, స్థానిక భ‌త్యాలు మ‌రియు అతి వ్య‌యాన్ని నియంత్రించే భ‌త్యం మిన‌హా మొత్తం పారితోషికం ఒక రాష్ట్రం యొక్క గ‌వ‌ర్న‌ర్ పొందే మొత్తం పారితోషికాన్ని మించి వుండ‌కూడ‌ద‌న్నదే. పూర్వ‌రంగం: కేంద్ర పాలిత ప్రాంతాల లెఫ్టెనంట్ గ‌వ‌ర్న‌ర్ ల యొక్క వేత‌నం మ‌రియు భ‌త్యాలు భార‌త ప్ర‌భుత్వ కార్య‌ద‌ర్శి శ్రేణి లోని అధికారుల‌తో స‌మంగా ఉంటాయి. క‌డ‌ప‌టి సారిగా 2006 జ‌న‌వ‌రి 1 నుండి అమ‌ల‌య్యేటట్టు కేంద్ర పాలిత ప్రాంతాల లెఫ్టెనంట్ గ‌వ‌ర్న‌ర్ ల వేత‌నం మ‌రియు భ‌త్యాల‌ను మంత్రివ‌ర్గం ఆమోదంతో సవరించడం జరిగింది. ఈ సవరణ తో లెఫ్టెనంట్ గ‌వ‌ర్న‌ర్ ల యొక్క వేత‌నం మ‌రియు భ‌త్యాలు ఒక్కొక్క నెల‌కు 26,000 రూపాయల (నిర్ధారితం) నుండి పెంచి క‌ర‌వు భ‌త్యం, ప్రతి నెల 4,000 రూపాయల అతి వ్య‌యాన్ని నియంత్రించే భ‌త్యం మరియు స్థానిక భ‌త్యాల‌తో క‌లిపి ఒక్కొక్క నెల‌కు 80,000 రూపాయలుగా (నిర్ధారితం) చేయడమైనది. భార‌త ప్ర‌భుత్వ కార్య‌ద‌ర్శి శ్రేణి లోని అధికారులకు వేత‌నాన్ని సిసిఎస్ (రివైజ్ డ్) పే రూల్స్, 2016 ను అనుసరించి.. 2016 జ‌న‌వ‌రి 1 నుండి అమ‌లులోకి వ‌చ్చే విధంగా.. ప్రతి నెల‌ కు 80,000 రూపాయల నుండి ప్రతి నెల కు 2,25,000 రూపాయ‌లుగా చేసివేయడం జ‌రిగింది.
గుజ‌రాత్ ఫోరెన్సిక్‌ సైన్సెస్ యూనివ‌ర్సిటీ స్నాత‌కోత్స‌వానికి హాజ‌రైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు గుజ‌రాత్ ఫోరెన్సిక్‌ సైన్సెస్ యూనివ‌ర్సిటీ స్నాత‌కోత్సవానికి హాజ‌ర‌య్యారు. ఈ విశ్వ‌విద్యాల‌యం మ‌రియు ఇక్క‌డి విద్యార్థులు మార్గ‌ద‌ర్శ‌ులు అని ఆయ‌న అభివ‌ర్ణించారు. సాంప్ర‌దాయేత‌ర‌ విద్యా విభాగం అని ప‌లువురు భావించేది అయినప్పటికీ, నేటి కాలంలో ఎంతో ముఖ్యమైనటువంటిది అయిన న్యాయాలయ సంబంధి విజ్ఞ‌ాన శాస్త్ర విభాగాన్ని ఎంపిక చేసుకోవ‌డం లో ప‌ట్టు విడవనందుకుగాను విద్యార్థుల‌ను ఆయ‌న ప్ర‌శంసించారు. తనపై తనకు నమ్మకం ఉండడంతో పాటు దృఢ సంకల్పం ఉండడం వంటి గుణాలు రానున్న కాలాల్లో విద్యార్థుల‌కు స‌హాయకారి కాగలవని ఆయ‌న అన్నారు. న్యాయాలయ సంబంధిత విజ్ఞాన శాస్త్ర వ్య‌వ‌స్థ అనేది దృఢమైందిగా ఉన్న‌ప్పుడు, అది ద‌క్ష‌త క‌లిగిన పోలీసు బ‌ల‌గం మ‌రియు స‌మ‌ర్ధ‌మైన న్యాయ వ్య‌వ‌స్థ ల వలెనే పౌరుల భ‌ద్ర‌త పట్ల శ్రద్ధ వహించడంలో తోడ్పడగలుగుతుందని, నేరాల‌ను అరిక‌ట్ట‌డం లో దోహ‌ద‌ప‌డగలుగుతుందని ప్ర‌ధాన మంత్రి పేర్కొన్నారు. ఒక వ్య‌క్తి తాను గనక నేరానికి ఒడిగట్టినట్లయితే ప‌ట్టుబ‌డవ‌చ్చ‌న్న భ‌యం ఆ వ్యక్తి లో ఉండ‌డం ముఖ్య‌మైన విషయం అని ప్ర‌ధాన మంత్రి అన్నారు. మ‌రి ఇక్కడే న్యాయాలయ సంబంధిత విజ్ఞాన శాస్త్రం పాత్ర కీల‌కంగా మారుతుంద‌ని ప్ర‌ధాన మంత్రి చెప్పారు. నేర ప‌రిశోధ‌న రంగం లో, న్యాయాన్ని ప్రసాదించే రంగాల‌లో అంత‌ర్జాతీయ మాన‌వ వ‌న‌రుల రాశి ని తయారు చేసినందుకు గాను జిఎఫ్ఎస్‌యు కు ఆయ‌న అభినందనలు తెలిపారు. గుజ‌రాత్ ఫోరెన్సిక్ సైన్సెస్ యూనివ‌ర్సిటీ తాను అందిస్తున్న‌టువంటి విద్య‌ ద్వారా, శిక్ష‌ణ‌ ద్వారా ప్ర‌పంచ భ‌ద్ర‌త‌ లో ఒక నిర్ణ‌యాత్మ‌క‌మైన పాత్ర‌ ను పోషిస్తోంద‌ని ఆయ‌న చెప్పారు. సైబ‌ర్ క్రైమ్ రువ్వుతున్న‌ స‌వాలు ను గురించి, ఫోరెన్సిక్స్ ను, అలాగే, సైబ‌ర్ ఫోరెన్సిక్ ల్యాబ్ లను బ‌లోపేతం చేయ‌డానికి ఉన్న‌టువంటి ప్రాముఖ్యాన్ని గురించి ప్ర‌ధాన మంత్రి ప్రధాన మంత్రి సుదీర్ఘంగా ప్ర‌సంగించారు. బీమా ప‌రిశ్ర‌మ లోనూ ఫోరెన్సిక్ సైన్స్ కు ఉన్నటువంటి ప్రాముఖ్యాన్ని గురించి ఆయ‌న ప్ర‌స్తావించారు. దోషులను చ‌ట్టానికి ప‌ట్టి ఇవ్వ‌డం లో న్యాయ వ్య‌వ‌స్థ‌ కు స‌హ‌క‌రించడం కోసం డిఎన్ఎ ప్రొఫైలింగ్ ను వినియోగించుకోవల‌సిందిగా ఫోరెన్సిక్ నిపుణుల‌కు ఆయ‌న విజ్ఞప్తి చేశారు. మ‌హిళ‌ల పై పాల్పడ్డ నేరాలు స‌హా ఘోరమైన నేరాల‌ను రానున్న కాలాల్లో మ‌నం అరికట్టగ‌లుగుతామ‌న్న విశ్వాసాన్ని ఆయ‌న వ్య‌క్తం చేశారు. ప్ర‌పంచం అంత‌టా పోక‌డ‌ ల‌ను మార్చివేయడంలో కేంద్ర స్థానం లో నిల‌వండంటూ విద్యార్థినీ విద్యార్థుల‌కు ఆయ‌న పిలుపునిచ్చారు. వారు మ‌న ప్ర‌పంచాన్ని ఒక ఉత్త‌మ‌మైన ప్ర‌దేశం గా మార్చే ప్రగతిశీల పరివర్తనల‌కు కొన్నింటికైనా చోద‌కంగా నిల‌వాలని ఆయ‌న ఉద్బోధించారు. ప‌ట్టాలు పొందిన విద్యార్థినీ విద్యార్థులకు ఉజ్వ‌ల‌, చైత‌న్య‌కారక భ‌విష్య‌త్తు లభించాల‌న్న ఆకాంక్ష ను ఆయ‌న వ్యక్తం చేశారు.
ది ఇండియన్ ఇన్ స్టిట్యూట్స్ ఆఫ్ ఇన్ ఫర్ మేషన్ టెక్నాలజీ (అమెండ్ మెంట్) బిల్, 2017 ను పార్లమెంట్ లో ప్రవేశపెట్టేందుకు ఆమోదం తెలిపిన మంత్రివర్గం

ది ఇండియన్ ఇన్ స్టిట్యూట్స్ ఆఫ్ ఇన్ ఫర్ మేషన్ టెక్నాలజీ (అమెండ్ మెంట్) బిల్, 2017 ను పార్లమెంట్ లో ప్రవేశపెట్టేందుకు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ సవరణ బిల్లు కర్నూలు లోని ఇండియన్ ఇన్ స్టిట్యూట్ ఆఫ్ ఇన్ ఫర్ మేషన్ టెక్నాలజీ డిజైన్ అండ్ మాన్యుఫాక్చరింగ్ (ఐఐటిడిఎమ్)ను ది ప్రిన్సిపల్ యాక్టు లోని ఇతర ఐఐటి ల సరసన చేర్చడానికి వీలు కల్పిస్తుంది. తదనంతరం, కర్నూలు లోని ఐఐటిడిఎమ్ ను జాతీయ ప్రాముఖ్యం కలిగిన సంస్థ గా ప్రకటించనున్నారు. ఈ సంస్థకు విద్యార్థులకు డిగ్రీలను ప్రదానం చేసే అధికారం దఖలుపడుతుంది. కర్నూలు లోని ఐఐటిడిఎమ్ యొక్క నిర్వహణ కార్యకలాపాల వ్యయాన్ని మానవ వనరుల అభివృద్ధి మంత్రిత్వ శాఖ యొక్క ప్రణాళిక నిధుల నుండి భరిస్తారు. సాంకేతిక నైపుణ్యం కలిగిన మానవ శక్తి వనరులకు సంబంధించి పరిశ్రమ యొక్క అవసరాలతో పాటు, ఆర్థిక వ్యవస్థ యొక్క అవసరాలు ఈ సంస్థలో శిక్షణ పొందే సిబ్బంది ద్వారా పాక్షికంగా తీరగలవని భావిస్తున్నారు. లింగభేదం, కులం, మత విశ్వాసం, అశక్తత, స్థిర నివాసం, నిర్దిష్ట జాతి, సాంఘిక నేపథ్యం లేదా ఆర్థిక నేపథ్యాలకు అతీతంగా వ్యక్తులందరికీ ఈ సంస్థలో ప్రవేశం లభిస్తుంది. పూర్వ రంగం ది ఇండియన్ ఇన్ స్టిట్యూట్స్ ఆఫ్ ఇన్ ఫర్ మేషన్ టెక్నాలజీ యాక్ట్, 2014 ఐఐఐటి లకు జాతీయ ప్రాముఖ్యం కలిగిన సంస్థల ప్రతిపత్తిని కట్టబెడుతుంది. అంతే కాకుండా, ఈ ఐఐఐటి ల పరిపాలనకు సంబంధించిన అంశాలను కూడా అందజేస్తుంది. ఆంధ్ర ప్రదేశ్ పునర్ వ్యవస్థీకరణ చట్టం, 2014 కు అనువర్తిగా, ప్రభుత్వం ఆంధ్ర ప్రదేశ్ లోని కర్నూలు లో ఒక కొత్త ఎన్ఐటి ని ఏర్పాటు చేసేందుకు ఆమోదం తెలిపింది. ఒక కొత్త ఐఐఐటి ని చేర్చినందువల్ల, ఐఐఐటి చట్టం, 2014లో సవరణను చేయవలసివచ్చింది. దీనితో, కర్నూలు లోని ఐఐటిడిఎమ్ కేంద్ర నిధులతో పనిచేసే ఐఐఐటిలలో ఐదోది అవుతుంది. 2015-16 విద్యాసంవత్సరం లో కర్నూలు లోని ఐఐటిడిఎమ్ మొదలైంది. రెండు బ్రాంచులలో దీనిని ప్రారంభించడమైంది.
కామన్‌వెల్త్‌ గేమ్స్‌-2022 మహిళల కుస్తీ 57 కిలోల విభాగంలో రజత పతక విజేత అన్షు మాలిక్‌కు ప్రధానమంత్రి అభినందనలు

కామన్‌వెల్త్‌ గేమ్స్‌-2022 మహిళల కుస్తీ 57 కిలోల విభాగంలో రజత పతకం సాధించిన అన్షు మాలిక్‌కు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ మేరకు ట్విట్టర్‌ ద్వారా పంపిన సందేశంలో; “కుస్తీ పోటీలో… ముఖ్యంగా తన జన్మదినం నాడు రజత పతకం సాధించిన అన్షు మాలిక్‌కు శుభాభినందనలు. భవిష్యత్‌ క్రీడా పయనంలోనూ మరిన్ని విజయాలు సాధించగలదని ఆశిస్తూ ఆమెకు నా శుభాశీస్సులు. క్రీడలపై ఆమెకుగల అమితాసక్తి వర్ధమాన క్రీడాకారులకు స్ఫూర్తిదాయకం కాగలదు” అని ప్రధానమంత్రి పేర్కొన్నారు.
ప్రముఖ బెంగాలీ నేపథ్య గాయని గీతశ్రీ సంధ్య ముఖోపాధ్యాయ్  గారి కన్నుమూతపట్ల సంతాపాన్ని వ్యక్తం చేసిన ప్రధాన మంత్రి

ప్రముఖ బెంగాలీ నేపథ్య గాయని గీతశ్రీ సంధ్య ముఖోపాధ్యాయ్ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి అనేక ట్వీట్ లలో – ‘‘గీతశ్రీ సంధ్య ముఖోపాధ్యాయ్ గారి మృతి మన అందరి కి అత్యంత దుఃఖదాయకం. మన సాంస్కృతిక జగత్తు కు ఎంతో నష్టం వాటిల్లింది. శ్రావ్యమైనటువంటి ఆమె ఆలాపన లు రాబోయే తరాల వారి ని కూడా సమ్మోహితుల ను చేస్తూనే ఉంటాయి. ఈ విషాదకరమైన ఘడియల లో ఆమె కుటుంబాని కి మరియు ఆమె అభిమానుల కు కలిగిన దుఃఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
ఇరాన్ లో సర్వోన్నత గౌరవనీయ నేత శ్రీ అయాతుల్లాహ్ ఖమేనీకి మరియు ఇరాన్ అధ్యక్షుడు శ్రీ హసన్ రూహానీ కి  బహుమతులు ఇచ్చిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ఇరాన్ లో సర్వోన్నత నేత శ్రీ అయాతుల్లాహ్ సయ్యిద్ అలీ హుసేనీ ఖమేనీ కి పవిత్ర కురాన్ రాత ప్రతి తాలూకు ప్రతికృతిని (ప్రత్యేకంగా పునర్ముద్రణ చేసినది) బహుమతిగా అందజేశారు. ఇది ఏడో శతాబ్దానికి చెందిన మరియు కుఫిక్ లిపిలో చేతి రాతతో ఉన్న దుర్లభమైన పుస్తకం కావడం విశేషం. అలాగే, ఈ అరుదైన రాత ప్రతి ప్రస్తుతం సాంస్కృతిక మంత్రిత్వ శాఖ ఆధీనం లోని రామ్ పూర్ రాజా గ్రంథాలయంలో ఉండడం మరొక విశేషం. ఇంకా ఇరాన్ అధ్యక్షుడు డాక్టర్ హసన్ రూహానీ కి ప్రత్యేకంగా పునర్ముద్రించిన శ్రీ మీర్జా అసదుల్లాహ్ ఖాన్ గాలిబ్ పర్షియన్ భాష లో రచించిన కవిత్వ సంకలన గ్రంథం ‘ కుల్లీయత్- ఎ- ఫార్సీ- ఎ- గాలిబ్ ‘ తో పాటు సుమేర్ చంద్ పర్షియన్ భాష లోకి అనువదించిన రామాయణం అధీకృత ప్రతికృతిని కూడా ప్రధాన మంత్రి బహుమతిగా ఇచ్చారు. మొదటి సారి 1863 లో ముద్రించిన ‘ కుల్లీయత్- ఎ- ఫార్సీ- ఎ- గాలిబ్ ‘ గ్రంథంలో శ్రీ గాలిబ్ రచించిన 11,000 కు పైగా కవితలు ఉన్నాయి. ఈ పుస్తకానికి చెందిన 1867వ సంవత్సరపు దుర్లబమైన సంచికను పునర్ముద్రించడం జరిగింది. ఈ అరుదైన సంచికలో కొన్ని పుటలు కనిపించకుండా పోగా, మౌలానా అజాద్ సొంతంగా సేకరించిన, ఇండియన్ కౌన్సిల్ ఆఫ్ కల్చరల్ రిలేషన్స్ వారి న్యూఢిల్లీ గ్రంథాలయంలో భద్రపరచిన 1872 సంవత్సరపు సంచిక లో నుంచి సంబంధిత పుటల సారాంశాన్ని సంగ్రహించి జోడించడం ఒక విశేషం. ఇక 1715వ సంవత్సరంలో పర్షియన్ భాష లోకి అనువాదం జరిగిన, 1826లో నకలు తీయబడిన సుమేర్ చంద్ చేతి రాతలోని రామాయణం ఫార్సీ గ్రంథం తాలూకు రాత ప్రతి ప్రస్తుతం సాంస్కృతిక మంత్రిత్వ శాఖ ఆధీనం లోని రామ్ పూర్ రాజా గ్రంథాలయంలో లభ్యమవుతున్నది. ఇందులో 260 కి పైగా చిత్రపటాలు ఉన్నాయి. చేతితో రాయబడిన రామాయణం పుస్తకంలో ఇంత పెద్ద సంఖ్యలో చిత్రపటాలు ఉండడం అనేది బహుశా ఈ పుస్తకంలోనే చూడవచ్చునేమో.
కేంద్ర విద్యా సంస్థ‌లు ( టీచ‌ర్ల కేడ‌ర్‌లో రిజ‌ర్వేష‌న్‌) బిల్లు 2019 కి కేబినెట్ ఆమోదం

విద్యారంగంలో సంస్క‌ర‌ణ‌ల‌ను మ‌రింత ముందుకు తీసుకువెళ్లే ప్ర‌య‌త్నాల‌కు ఊతం ఇస్తూ , అన్ని వ‌ర్గాల వారికీ దీని ఫ‌లితాలు అందేలాచేస్తూ, వివిధ వ‌ర్గాల ప్ర‌జ‌ల ఆకాంక్ష‌ల‌ను దృష్టిలో ఉంచుకుని ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ , కేంద్ర విద్యా సంస్థ‌ల (టీచ‌ర్ల కేడ‌ర్‌లో రిజ‌ర్వేష‌న్‌) బిల్లు 2019 ను పార్ల‌మెంటులో ప్ర‌వేశ పెట్టేందుకు ఆమోదం తెలిపింది. కేబినెట్ తీసుకున్న నిర్ణ‌యంతో ఎస్‌.సి,లు, ఎస్‌.టి లు, ఎస్‌.ఇ.బి.సి లు ఎంతో కాలంగా కోరుతున్న డిమాండ్‌ను ప‌రిష్క‌రించ‌డంతోపాటు,రాజ్యాంగం ప్ర‌కారం వారి హ‌క్కుల‌కు హామీ క‌ల్పిస్తుంది. ఇది ఇ.డ‌బ్ల్యు.ఎస్ వ‌ర్గాల‌కు ప‌ది శాతం రిజ‌ర్వేష‌న్ కూడా క‌ల్పిస్తుంది. ప్ర‌భావం : ఈ నిర్ణ‌యం వ‌ల్ల …… • 200పాయింట్ రోస్ట‌ర్‌తో టీచ‌ర్ల కేడ‌ర్‌లో ప్ర‌త్య‌క్ష నియామ‌కం ద్వారా ప్ర‌స్తుతం ఉన్న 7000 కు పైగా ఖాళీల‌ను భ‌ర్తీచేయ‌డానికి వీలు క‌ల్పిస్తుంది. అలాగే రాజ్యాంగంలోని ఆర్టిక‌ల్ 14, 16, 21 ల‌ను పాటిస్తుంది. • టీచ‌ర్ల కేడ‌ర్ ప్ర‌త్య‌క్ష నియామ‌కాల‌లో షెడ్యూలు కులాలు, షెడ్యూలు తెగ‌లు,సామాజికంగా , విద్యాప‌రంగా వెనుక‌బ‌డిన త‌ర‌గ‌తులు, ఆర్థికంగా బ‌ల‌హీన వ‌ర్గాల‌కు పూర్తి ప్రాతినిధ్యానికి ఇది వీలు క‌ల్పిస్తుంది. • ఎస్‌.సి, ఎస్‌.టి, ఎస్‌ఇబిసి, ఇ.డ‌బ్ల్యుఎస్ ల‌కు చెందిన అర్హులైన ప్ర‌తిభావంతుల‌ను ఉన్న‌త విద్యా సంస్థ‌ల‌లోకి ఆక‌ర్షించ‌డం ద్వారా బోధ‌నా ప్ర‌మాణాలు మెరుగుప‌డ‌నున్నాయి. ప‌ర్య‌వ‌సానాలు : కేంద్ర విద్యా సంస్థ‌లు ( టీచ‌ర్ల కేడ‌ర్‌లో రిజ‌ర్వేష‌న్‌) ఆర్డినెన్స్ 2019 స్థానంలో ఈ బిల్లును తీసుకువ‌స్తారు. దీనిని రానున్న పార్ల‌మెంటు స‌మావేశాల‌లో ప్ర‌వేశ‌పెట్ట‌నున్నారు. అమ‌లు : గ‌తంలో 200 పాయింట్ రోస్ట‌ర్ ఆధారంగా ఉన్న రిజ‌ర్వేష‌న్ ప‌ద్ధ‌తిని యూనివ‌ర్సిటీ,కాలేజీ ఒక యూనిట్‌గా తిరిగి పున‌రుద్ధ‌రిస్తారు. ఇక డిపార్ట‌మెంటు, స‌బ్జెక్టును ఎంత‌మాత్రం ఒక యూనిట్‌గా ప‌రిగ‌ణించ‌రు. టీచ‌ర్ కేడ‌ర్‌లో ప్ర‌త్య‌క్ష రిక్రూట్ మెంట్ కు యూనిట్‌ రిజ‌ర్వేష‌న్ అనేది యూనివ‌ర్సిటీ,విద్యా సంస్థ ప్రాతిప‌దిక‌గా ఉంటుంది కాని డిపార్టెమంట్ ప్రాతిప‌దిక‌గాకాదు. కేబినెట్ తీసుకున్న నిర్ణ‌యం ఎస్‌సి, ఎస్‌.టి, ఎస్‌.ఇ.బి.సికి చెందిన వారు ఎంతో కాలంగా కోరుతున్న‌డిమాండ్‌ను ప‌రిష్క‌రించే దిశ‌గాను, రాజ్యాంగం ప్రకారం వారి హ‌క్కుల‌కు పూచీప‌డే విధంగానూ ఉంది. ఇది ఇ.డ‌బ్ల్యు .ఎస్ వ‌ర్గాల‌కు ప‌ది శాతం రిజ‌ర్వేష‌న్ కు కూడా హామీ ఇస్తున్న‌ది.
ప్ర‌ధాన ఓడ‌రేవుల‌లో రేవు ఆధారిత ప‌రిశ్ర‌మ‌ల‌కు స‌ముద్ర తీర‌- తీర అనుసంధానిత భూముల కేటాయింపు విధానానికి మంత్రిమండ‌లి ఆమోదం

దేశంలోని ప్ర‌ధాన ఓడ‌రేవుల‌లో రేవు ఆధారిత ప‌రిశ్ర‌మ‌ల‌కు స‌ముద్ర తీర‌- తీర అనుసంధానిత భూముల కేటాయింపు విధానంతో పాటు ఆ విధానం అమ‌లుకు కేంద్ర మంత్రిమండ‌లి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ విధానంవల్ల స్వాధీన స‌దుపాయాల కేటాయింపు ప్రక్రియ‌లో పార‌ద‌ర్శ‌క‌త‌, ఏక‌రూప‌త‌కు వీలుంటుంది. అంతే కాకుండా ప్ర‌ధాన ఓడ‌రేవుల‌లో సామ‌ర్థ్యాల గ‌రిష్ఠ వినియోగం, త‌ద్వారా రేవు ప్రాధికార సంస్థ‌ల రాబ‌డిలో పెరుగుద‌ల‌కు అవ‌కాశం ఉంటుంది. దేశంలోని అన్ని ప్ర‌ధాన రేవుల‌కు ఈ విధానం వర్తిస్తుంది. ప్ర‌స్తుత ఖాళీ బెర్తుల వినియోగం, కొత్త ఆస్తుల సృష్టి కూడా దీని కింద‌కు వ‌స్తాయి. ఈ విధానం కింద రేవు ఆధారిత ప‌రిశ్ర‌మ‌లు (పి డి ఐ) 30 సంవ‌త్స‌రాలకు మించ‌కుండా ప్ర‌ధాన రేవుల‌లో ప్ర‌త్యేకించి ఎగుమ‌తి/దిగుమ‌తుల కోసం స‌దుపాయాలు ఏర్పాటు చేసుకోవ‌చ్చు. అలాగే స‌రకుల‌ను గ‌మ్యానికి ర‌వాణా చేసే ముందు నిల్వ చేసుకునే సౌక‌ర్యాలను కూడా క‌ల్పించుకోవ‌చ్చు. ఈ రాయితీ ఒప్పందం కింద ఆస్తుల సామ‌ర్థ్యం క‌న్నా త‌క్కువ వినియోగం స‌హా ఇత‌ర ష‌ర‌తుల ప్ర‌కారం రాయితీ కాలాన్ని పొడిగించే అవ‌కాశం కూడా ఉంది. ప్ర‌ధాన రేవులలో స‌ముద్ర తీర‌- తీర అనుసంధానిత భూమిని గ‌రిష్ఠంగా 30 సంవత్సరాల పాటు వినియోగించుకున్న తరువాత బెర్తులు, తీరంలో ఓడ‌ల లంగ‌రు, స‌రుకుల మార్పిడి రేవుక‌ట్ట‌లు, ఓడ వ‌స‌తి వంటి నిర్మాణాలు చేసుకునేందుకు భూమిని కేటాయిస్తారు. రేవుల ప్రాధికార సంస్థ, సంబంధిత రేవు ఆధారిత ప‌రిశ్ర‌మ లకు మ‌ధ్య రాయితీ ఒప్పందం (సిఎ)లోని నిబంధన‌ల‌కు ఇవ‌న్నీ లోబ‌డి ఉంటాయి. ప్ర‌ధాన రేవుల కార్య‌క‌లాపాల‌లో ప్రైవేటు సంస్థ‌ల భాగ‌స్వామ్యానికి కేంద్ర నౌకార‌వాణా మంత్రిత్వ శాఖ 1996 సంవత్సరంలోను, 1998 సంవత్సరంలోను కొన్ని మార్గ‌ద‌ర్శ‌కసూత్రాలు జారీచేసింది. నిర్దేశిత అర్హ‌త‌లు ఉన్న కేంద్ర‌, రాష్ట్ర ప్ర‌భుత్వ సంస్థ‌లు స‌హా రేవు ఆధారిత ప‌రిశ్ర‌మ‌ల‌కు స‌ముద్ర‌తీర‌- తీర అనుసంధానిత భూమిని స్వాధీన స‌దుపాయం కింద కేటాయించేందుకు ఈ మార్గ‌ద‌ర్శ‌కాల మేర‌కు నిబంధ‌న‌ల‌ను రూపొందించారు. వీటికి అనుగుణంగా కొన్ని ప్ర‌ధాన రేవుల‌లో బెర్తులు, ఇత‌ర స‌దుపాయాల నిర్మాణం జ‌రిగినా అటువంటి స‌దుపాయాల విస్త‌ర‌ణ సామ‌ర్థ్యాన్ని పూర్తి స్థాయిలో వినియోగించుకోలేదు. అందుకే ఆర్థిక వృద్ధికి కీల‌క ఉప‌క‌ర‌ణంగా ప‌రిగ‌ణిస్తున్న సాగ‌ర‌మాల కార్య‌క్ర‌మం కింద రేవుల ఆధారిత అభివృద్ధిపై భార‌త ప్ర‌భుత్వం దృష్టి కేంద్రీక‌రించింది. ప్ర‌ధాన రేవుల‌కు అందుబాటులో ఉన్న స‌ముద్ర‌తీర‌- అనుసంధాన భూముల గ‌రిష్ఠ వినియోగానికి ఇందులో విశేష ప్రాముఖ్యం ఉంది. స్వాధీన స‌దుపాయాల కేటాయింపు ప్రక్రియ‌లో పార‌ద‌ర్శ‌క‌త్వాన్ని, ఏక‌రూప‌త‌ల‌ను స్థిరీక‌రించ‌డ‌మే ఈ విధానం ప‌ర‌మోద్దేశం. ప్ర‌ధాన రేవులు దీర్ఘ‌కాలంలో నిర్దేశిత వ్యాపార ప‌రిమాణాన్ని సాధించ‌డానికి ఈ విధానం తోడ్ప‌డుతుంది. ఈ దిశ‌గా రేవు ఆధారిత ప‌రిశ్ర‌మ‌లు అక్క‌డ స‌దుపాయాల‌ను అభివృద్ధి చేసి, వినియోగించుకునే వీలు క‌ల్పిస్తుంది. స‌ర‌కుల ఎగుమ‌తి/దిగుమ‌తుల కోసం ఆయా ప‌రిశ్ర‌మ‌లు ఏదో ఒక ప్ర‌ధాన రేవుపై ఆధార‌ప‌డి ఉంటాయి గ‌నుక రేవు ఆధారిత అభివృద్ధిలో అంతిమంగా అవి ఉత్ప్రే రక పాత్ర పోషిస్తాయి. పూర్వ రంగం:
స్టాండర్డ్స్ ఆఫ్ ట్రైనింగ్, సర్టిఫికేషన్ అండ్ వాచ్ కీపింగ్ (ఎస్ టిసిడబ్ల్యు, 78) నిబంధనలు మరియు వాటికి చేసిన సవరణలకు అనుగుణంగా మ్యూచువల్ రికగ్నిషన్ ఆఫ్ సర్టిఫికెట్స్ ఆఫ్ కాంపెటెన్సీ పై భారత దేశానికి మరియు యునైటెడ్ అరబ్ ఎమిరేట్స్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రివర్గం.

మ్యూచువల్ రికగ్నిషన్ ఆఫ్ సర్టిఫికెట్స్ ఆఫ్ కాంపెటెన్సీ పై భారత దేశానికి మరియు యునైటెడ్ అరబ్ ఎమిరేట్స్ కు మధ్య అవగాహన పూర్వక ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. అన్య దేశపు ప్రభుత్వం నావికులకు జారీ చేసిన మెడికల్ ఫిట్ నెస్ సర్టిఫికెట్లు మరియు నావికుల విద్య మరియు శిక్షణ, సర్టిఫికెట్స్ ఆఫ్ కాంపెటెన్సీ, ఎండార్స్ మెంట్లు, శిక్షణ సంబంధిత దస్తావేజులను గుర్తించడానికి ప్రతిపాదిత ఎమ్ఒయు మార్గాన్ని సుగమం చేస్తుంది. ఈ ప్రక్రియ నావికుల శిక్షణ మరియు నిర్వహణలో ఇరు దేశాలకు మధ్య సహకారం మరియు రెగ్యులేషన్ 1/10 ఆఫ్ ది కన్వెన్షన్ యొక్క నిబంధనలకు అనుగుణంగా ఉంటుంది. ఎస్ టిసిడబ్ల్యు కన్వెన్షన్ నిర్దేశిస్తున్న మేరకు నావికులకు విద్య, శిక్షణ మరియు మదింపు చోటు చేసుకొనేటట్లుగా ఈ ఎమ్ఒయు హామీ ఇస్తుంది. అలాగే ట్రైనింగ్ అసెస్ మెంట్ లో ఎస్ టిసిడబ్ల్యు ప్రతి ఒక్క స్థాయి మరియు రకానికి సంబంధించి ఎస్ టిసిడబ్ల్యు కోడ్ కు అనుగుణంగా ఈ ప్రక్రియలు కొనసాగుతున్నదీ లేనిదీ పర్యవేక్షించడానికి కూడా ఇది తోడ్పడుతుంది.